VENDIM
Nr. 42, datë 3.9.2025

PËR DISA NDRYSHIME NË RREGULLOREN “PËR LICENCIMIN, ORGANIZIMIN, VEPRIMTARINË DHE MBIKËQYRJEN E ZYRAVE TË KËMBIMIT VALUTOR”

Në bazë dhe për zbatim të nenit 12, shkronja “a” dhe të nenit 43, shkronja “c” të ligjit nr. 8269, datë 23.12.1997, “Për Bankën e Shqipërisë” i ndryshuar; nenit 126, të ligjit nr. 9662, datë 18.12.2006, “Për bankat në Republikën e Shqipërisë”; si dhe të ligjit nr. 9917, datë 19.5.2008, “Për parandalimin e pastrimit të parave dhe financimit të terrorizmit”, i ndryshuar”; Këshilli Mbikëqyrës i Bankës së Shqipërisë, me propozimin e Departamentit të Mbikëqyrjes, 

VENDOSI:

1. Në rregulloren “Për licencimin, organizimin, veprimtarinë dhe mbikëqyrjen e zyrave të këmbimit valutor”, miratuar me vendimin e Këshillit Mbikëqyrës nr. 31, datë 6.6.2007, e ndryshuar, të bëhen ndryshimet e mëposhtme:
a) Në nenin 3, bëhen ndryshimet e mëposhtme:
i. Përmbajtja e shkronjës “b” ndryshohet në:
“b) veprimtari e këmbimit valutor” - është veprimtaria e shitblerjes së valutave në para fizike, ose nëpërmjet llogarive bankare ose llogarive të pagesave.”;
ii. Në shkronjën “e”, përmbajtja e pikës 2 ndryshohet në:
“2. numri unik i identifikimit të subjektit (NUIS);”;
iii. Në shkronjën “e”, përmbajtja e pikës 7 ndryshohet në:
“7. emrat e aksionerëve ose ortakëve dhe të pronarëve përfitues.”;
iv. Pas shkronjës “n”, shtohen shkronjat “o”, “p” dhe “q” me përmbajtjen e mëposhtme:
“o) “pronar përfitues” - do të ketë të njëjtin kuptim të përcaktuar në pikën 1 të nenit 3 të ligjit nr. 112, datë 29.7.2020 “Për regjistrin e pronarëve përfitues”, i ndryshuar, pavarësisht nivelit të pronësisë së mbajtur në aksione/kuota të kapitalit ose interesa të pronësisë në një subjekt.
p) “llogari pagese” – ka të njëjtin kuptim si në nenin 5, pika 21 të ligjit nr. 55/2020 “Për shërbimet e pagesave”.  
q) “njësi e kontrollit të brendshëm” - është njësia organizative e veçantë e subjektit, e pavarur nga veprimtaritë, strukturat dhe personat që ajo shqyrton ose kontrollon, e cila raporton përpara ortakut/aksionerit ose organeve drejtuese të subjektit.”;   
b) Në nenin 6, bëhen ndryshimet e mëposhtme:  
i. Në pikën 1, shkronja “a”, togfjalëshi “Qendra Kombëtare e Regjistrimit”, zëvendësohet me togfjalëshin “Qendra Kombëtare e Biznesit”;
ii. Në pikën 1, shkronja “b”, pas togfjalëshit “për aksionarët ose ortakët,”, shtohet togfjalëshi “pronarët përfitues,”;
iii. Në pikën 1, shkronja “b”, nënpika “iii” , hiqet togfjalëshi “ose formularin e vetëdeklarimit, sipas aneksit nr. 4 të kësaj rregulloreje”;
iv. Në pikën 1, shkronja “b/1”, togfjalëshi “Deklaratën personale të aksionerëve/ortakëve dhe administratorit,”, zëvendësohet me togfjalëshin “Deklaratën personale të aksionerëve/ortakëve, pronarëve përfitues dhe të administratorit,”;
v. Në pikën 1, pas shkronjës “b/1”, shtohet shkronja “b/2”, me përmbajtjen e mëposhtme:
“b/2)  Dokumentacionin për kapitalin fillestar dhe burimin e tij:
i. deklaratë noteriale të aksionerëve/ortakëve, se burimi i kapitalit fillestar të paguar të subjektit nuk është hua, kredi ose paradhënie nga subjekte të treta,
ii. deklaratë noteriale të aksionerëve/ortakëve mbi burimin e krijimit të kapitalit fillestar të paguar dhe për çdo shtesë të tij gjatë zhvillimit të veprimtarisë, të shoqëruar me dokumentacionin e mëposhtëm: 
- për personat juridikë:
evidenca e burimit të krijimit të fondeve, e paraqitur në një formë të pranueshme ligjore (raporti i ekspertit kontabël të autorizuar, bilanci kontabël vjetor, dhurata ose burime të tjera të destinuara për blerjen e aksioneve/kuotave të subjektit dhe certifikata e autoriteteve kompetente që siguron të dhëna për bilancin e shoqërisë dhe rregullshmërinë e pagesës së tatimeve dhe taksave (për personat juridikë të huaj – aktet e barasvlershme/ekuivalente juridikisht sipas legjislacionit/juridiksionit të huaj);
- për individët ose personat fizikë tregtarë:
evidenca e burimit të krijimit të fondeve, e paraqitur në një formë të pranueshme ligjore (blerje ose shitje, dhurata, paga, depozita monetare në banka ose të tjera evidenca të burimit të fondeve) dhe certifikata e autoriteteve përkatëse fiskale shtetërore lidhur me shlyerjen e detyrimeve tatimore.”;
vi. Në pikën 1, përmbajtja e shkronjës “c”, ndryshohet në:
“c) Kopje të noterizuar të dokumentit identifikues të administratorit, kambistëve, aksionerëve ose ortakëve dhe pronarëve përfitues.”;
vii. në pikën 1, shkronja “d”, shfuqizohet;
viii. në pikën 1, shkronja “j”, fjala “dokumenti”, zëvendësohet me fjalën “dokumentacioni”;
i. Në pikën 1, pas shkronjës “j”, shtohet shkronja “k” me përmbajtjen e mëposhtme:
“k) Formularin e parashikuar në aneksin nr. 10 të kësaj rregulloreje, për regjistrimin në Sistemin Elektronik Raportues Rregullator (ERRS), për qëllime të raportimit të veprimeve të këmbimeve valutore sipas nenit 19, pika 1 të kësaj rregulloreje.”;
ix. Në pikën 2, togfjalëshi “kopje të legalizuar”, zëvendësohet me togfjalëshin “kopje të noterizuar/legalizuar”;
c) Në nenin 8, bëhen ndryshimet e mëposhtme:
ii. Në pikën 1, togfjalëshi “është 2,500,000 lekë”, zëvendësohet me togfjalëshin “është 5,000,000 lekë”;
iii. Në pikën 3, shtohet fjalia me përmbajtjen e mëposhtme:
 “Në çdo rast, nëse gjatë procesit të licencimit nuk plotësohet kundërvlera në lekë si pasojë e luhatjeve të kursit të këmbimit, Banka e Shqipërisë mund të kërkojë plotësimin e shumës së depozituar të kapitalit, të përcaktuar në pikën 1 të këtij neni.”;
iv. Pas pikës 3, shtohen pikat 4 dhe 5, me përmbajtjen e mëposhtme:
“4. Çdo pagesë e kapitalit fillestar minimal, çdo shtesë e mëvonshme e tij, si dhe çdo ndryshim në strukturën e kapitalit, shoqërohet me paraqitjen në Bankën e Shqipërisë të informacionit lidhur me burimin e krijimit të këtij kapitali, sipas dokumentacionit të përcaktuar në nenin 6, pika 1, shkronja “b/2” të kësaj rregulloreje. 
5. Banka e Shqipërisë ka të drejtë të kërkojë sqarime dhe të bëjë verifikime të mëtejshme lidhur me burimin e krijimit të kontributeve/fondeve që do të shërbejnë si kapital fillestar minimal ose si shtesë e mëvonshme e tij.”;
d) Në nenin 9, bëhen ndryshimet e mëposhtme:
i. Në pikën 3, shtohen fjalitë: “Subjekti ka të drejtë të riaplikojë për licencim, duke paraqitur dokumentacionin e ri. E drejta për të riparaqitur kërkesë për licencim, nuk mund të ushtrohet më shumë se një herë, me përjashtim të rasteve kur mosrespektimi i afatit kohor të parashikuar në këtë pikë, ka ardhur për shkaqe madhore.”;
ii. Në pikën 5, pas togfjalëshit “Autoriteti i Konkurrencës,”, shtohet togfjalëshi “Agjencia e Inteligjencës Financiare,”;
iii. Pas pikës 5, shtohet pika 5/1, me përmbajtjen e mëposhtme: 
“5/1. Banka e Shqipërisë, gjatë vlerësimit të përmbushjes së kritereve të përshtatshmërisë dhe integritetit të aksionarëve/ortakëve, pronarëve përfitues, administratorit dhe kambistëve, verifikon listat e shpallura të sanksioneve të Organizatës së Kombeve të Bashkuara (OKB) dhe të Bashkimit Evropian (BE), njoftimet e Organizatës së Kombeve të Bashkuara (OKB), si dhe listat e integruara të personave të shpallur.”;
iv. Në pikën 6, togfjalëshi “me aksionerët/ortakët e propozuar”, zëvendësohet kudo me togfjalëshin “me aksionerët/ortakët dhe pronarët përfitues” dhe togfjalëshi “Drejtoria e Përgjithshme e Parandalimit të Pastrimit të Parave”, zëvendësohet me togfjalëshin “Agjencia e Inteligjencës Financiare,”;
v. Pas pikës 6, shtohen pikat 7 dhe 8, me përmbajtjen e mëposhtme:
“7. Banka e Shqipërisë vlerëson përshtatshmërinë, reputacionin e mirë dhe integritetin e aksionerit/ortakut, pronarit përfitues dhe administratorit të subjektit gjatë momentit të licencimit, si dhe sa herë që ka ndryshime në përbërjen e strukturës së pronësisë dhe organeve drejtuese gjatë ushtrimit të veprimtarisë.
8. Për qëllime të kësaj rregulloreje, person me “reputacion të mirë” konsiderohet aksioneri/ortaku, pronari përfitues dhe administratori i subjektit, i cili karakterizohet nga etika profesionale dhe integriteti moral dhe financiar, si dhe përputhshmëria me kuadrin ligjor e rregullativ. Një aksioner/ortak, pronar përfitues apo administrator do të konsiderohet të ketë reputacion të mirë, nëse plotëson kriteret e mëposhtme:
a) nuk është në ndjekje penale;
b) nuk është në gjykim për vepra penale;
c) nuk është i dënuar penalisht; 
d) nuk ka detyrime pasurore të pashlyera;  
e) nuk bën pjesë në listat e shpallura të sanksioneve ndërkombëtare.”;
e) Në nenin 10, bëhen ndryshimet e mëposhtme:
i. Në pikën 1/1, shkronja “a”, pas nënpikës “i”, shtohet nënpika “i/i” me përmbajtjen e mëposhtme:
“i/i. aksioneri/ortaku, pronari përfitues dhe administratori i subjektit nuk gëzojnë reputacion të mirë;”;
ii. Në pikën 1/1, shkronja “a”, nënpika “ii”,  pas togfjalëshit “aksioneri/ortaku”, shtohet togfjalëshi “, pronari përfitues”;
iii. Në pikën 1/1, shkronja “a”, përmbajtja e nënpikës “iii”,  ndryshon si më poshtë:
“iii. aksioneri/ortaku, pronari përfitues i subjektit paraqet rrezik të lartë, bazuar në vlerësimet e Bankës së Shqipërisë;”;
iv. Në pikën 1/1, shkronja “a”, pas nënpikës “iii”, shtohet nënpika “iv” me përmbajtjen e mëposhtme:
“iv. aksioneri/ortaku, pronari përfitues i subjektit ka qenë pjesë e strukturës së pronësisë së një zyre këmbimi valutor apo institucioni tjetër financiar, ndaj të cilit është vendosur masa e revokimit të licencës nga Banka e Shqipërisë;”;
f) Në nenin 12, bëhen ndryshimet e mëposhtme:
i. Paragrafi ekzistues, numërtohet si pika 1;
ii. Në pikën 1, shkronja “a”, togfjalëshi “1.500 (një mijë e pesë qind) lekësh”, zëvendësohet me togfjalëshin “3,000 (tre mijë) lekësh”;
iii. Në pikën 1, shkronja “b”, togfjalëshi “500 (pesë qind) lekësh”, zëvendësohet me togfjalëshin “1,000 (një mijë) lekësh”;
iv. Pas pikës 1, shtohet pika 2 me përmbajtjen e mëposhtme:
“2. Të dhënat për llogarinë ku paguhen komisionet e parashikuara në pikën 1 të këtij neni, janë si më poshtë:
Përfituesi:          Banka e Shqipërisë
BIC:                   STANALTR
IBAN:                 AL68 1011 1008 0000 0000 2222 222L”;
g) Në nenin 14, pika 2, shfuqizohet;
h) Në nenin 15, pas pikës 2, shtohen pikat 3 dhe 4, me përmbajtjen e mëposhtme:
“3. Subjekti i licencuar, gjatë ushtrimit të veprimtarisë së këmbimit valutor:
a) nuk mban në arkë vlera monetare (cash) mbi baza ditore, më të larta se kufijtë e përcaktuar në nenin 59/2, pika 5 të ligjit “Për procedurat tatimore”, në lidhje me limitin e arkës, ose sipas ndryshimeve të mundshme pasuese të këtij legjislacioni;  
b) nuk kryen transaksione në para fizike (cash), të cilat tejkalojnë një shumë prej 2,500,000 (dy milion e pesëqind mijë) lekë ose kundërvlerën e saj në monedha të tjera të huaja, të kryera në një transaksion të vetëm ose në disa transaksione të lidhur me njëri-tjetrin. Transaksionet që tejkalojnë shumën 2,500,000 (dy milion e pesëqind mijë) lekë ose kundërvlerën e saj në monedha të tjera të huaja, kryhen nëpërmjet llogarive bankare ose llogarive të pagesave të subjektit dhe klientit.
4. Subjekti, në përputhje me natyrën, madhësinë, kompleksitetin e veprimtarisë dhe profilin e rrezikut të tij, mund të krijojë njësinë e kontrollit të brendshëm. Krijimi i njësisë së kontrollit të brendshëm bëhet me vendim të organeve drejtuese të subjektit, ku përcaktohen në mënyrë të qartë, përbërja, kompetencat dhe rregullat e funksionimit të kësaj njësie.”;
i) Në nenin 19, bëhen ndryshimet e mëposhtme:
i. Përmbajtja e pikës 1, ndryshon si vijon: 
[bookmark: _GoBack]“1. Subjekti raporton në Bankën e Shqipërisë për veprimet e këmbimit valutor, sipas kërkesave dhe afateve të parashikuara në udhëzimin nr. 3, datë 22.12.2021 “Për raportimin e veprimeve të këmbimeve valutore”, miratuar nga Këshilli Mbikëqyrës i Bankës së Shqipërisë dhe, në rastet kur subjekti ushtron veprimtarinë në dy ose më shumë zyra, informacioni raportohet mbi baza të konsoliduara për të gjitha zyrat, në një raportim të vetëm.”;
ii. Pikat 2, 3 dhe 4, shfuqizohen;
iii. Në pikën 4/1, përmbajtja e shkronjës “a”, ndryshon si vijon:
“a) vërtetim nga Ministria e Drejtësisë se aksioneri/ortaku, pronari përfitues dhe administratori nuk është i dënuar penalisht (dokumenti duhet të jetë i lëshuar jo më larg se 3 (tre) muaj nga dita e paraqitjes së tij);”; 
iv. Në pikën 4/1, shkronja “b”, pas togfjalëshit “deklaratë personale e aksionerit/ortakut”, shtohet togfjalëshi “, pronarit përfitues”;
v. Përmbajtja e pikës 5, ndryshon si vijon:
“5. Raportimet nga ana e subjektit në Bankë sipas pikës 4/1 të këtij neni, bëhen në rrugë elektronike ose me postë.”;
j) Në nenin 20, bëhen ndryshimet e mëposhtme:
i. Në pikën 2, shkronja “a”, shfuqizohet;
ii. Në pikën 2, pas shkronjës “j”, shtohen shkronjat “k” dhe “l” me përmbajtjen e mëposhtme:
“k) subjekti nuk respekton kufizimet e nenit 15, pika 3 të kësaj rregulloreje;.
  l)  subjekti nuk ka njoftuar Bankën e Shqipërisë, për ndërprerjen e veprimtarisë për një periudhë kohore nga 1 deri në 3 muaj, siç parashikohet në nenin 24, pika 2 të kësaj rregulloreje.”;
k) Në nenin 21, bëhen ndryshimet e mëposhtme:
i. Përmbajtja e pikës 1, ndryshon si vijon: 
“1. Banka e Shqipërisë pezullon licencën e subjektit, në rast se ndaj ortakut/aksionerit ose administratorit fillon kryerja e hetimeve ose regjistrohet procedimi penal, deri në dhënien e vendimit për mosfillimin e procedimit, vendimit për pushimin e akuzës ose çështjes ose vendimit përfundimtar të gjykatës.”;
ii. Në pikën 2, përmbajtja e shkronjës “h”, ndryshon si vijon:
  “h) ndërpret veprimtarinë për më tepër se 3 muaj;”; 
iii. Në pikën 2, shkronja “i”, pas togfjalëshit “ndërpret veprimtarinë me iniciativën e tij”, shtohet togfjalëshi “dhe kërkon revokimin e licencës”;
iv. Pas pikës 2, shtohen pikat 2/1, 2/2 dhe 2/3 me përmbajtjen e mëposhtme:
“2/1. Vendimi për pezullimin ose revokimin e licencës i komunikohet me shkrim subjektit, duke dhënë dhe arsyet përkatëse.
2/2. Vendimi i pezullimit ose revokimit, hyn në fuqi në datën e përcaktuar nga Banka e Shqipërisë.
2/3. Subjekti ndalohet të kryejë veprimtarinë e këmbimit valutor pas hyrjes në fuqi të vendimit të Bankës së Shqipërisë për pezullimin apo revokimin e licencës.”;
v. Pas pikës 3, shtohet pika 4 me përmbajtjen e mëposhtme:
“4. Subjekti ndaj të cilit është vendosur masa e revokimit të licencës nga Banka e Shqipërisë, nuk mund të aplikojë sërish për licencim.”;
l) Në nenin 22, bëhen ndryshimet e mëposhtme:  
i. Përmbajtja e pikës 1, ndryshon si vijon: 
“1. Banka dëgjon subjektin në përputhje me kërkesat e nenit 92 të ligjit “Për bankat në Republikën e Shqipërisë”, para vendosjes së masave ndëshkimore dhe të pezullimit ose revokimit të licencës.”;
ii. Pika 2, shfuqizohet;
m) Në nenin 24, paragrafi ekzistues numërtohet pika 1 dhe pas pikës 1, shtohen pikat 2, 3 dhe 4 me përmbajtjen e mëposhtme:
“2. Subjekti njofton Bankën e Shqipërisë në rast se ndërpret veprimtarinë e këmbimit valutor për një periudhë kohore nga 1 deri në 3 muaj, duke paraqitur edhe arsyet përkatëse për këtë ndërprerje.
3. Banka e Shqipërisë ndërpret procedurat e shqyrtimit dhe vlerësimit të dokumentacionit të paraqitur për njoftimet e parashikuara në pikën 1 të këtij neni, në rast se të dhënat dhe/ose dokumentacioni i kërkuar sipas kësaj rregulloreje nuk plotësohet nga subjekti brenda 3 (tre) muajve pas datës së paraqitjes së këtij njoftimi. Në rast të ndërprerjes së procedurës së shqyrtimit të dokumentacionit, Banka e Shqipërisë njofton me shkrim subjektin. Subjekti ka të drejtë të kërkojë rifillimin e procedurës së shqyrtimit të njoftimit. E drejta për të paraqitur dokumentacionin për rifillimin e procedurës, nuk mund të ushtrohet më shumë se një here, me përjashtim të rasteve kur mosrespektimi i afatit kohor të parashikuar në këtë pikë, ka ardhur për shkaqe madhore.  
   4. Banka e Shqipërisë, mund të kërkojë rast pas rasti, edhe dokumente apo informacione shtesë, nëse e çmon të nevojshme, përveç sa është parashikuar në këtë nen.”;   
n) Në Aneksin 1, bëhen ndryshimet e mëposhtme:
i. Në pikën 1, togfjalëshi “i personit ose shoqërisë”, zëvendësohet me togfjalëshin “i shoqërisë”; 
ii. Në pikën 3, togfjalëshi “në Gjykatë”, zëvendësohet me togfjalëshin “në Qendrën Kombëtare të Biznesit”; 
iii. Përmbajtja e pikës 5 ndryshohet në “Numri unik i identifikimit të subjektit (NUIS).”;
iv. Në pikën 8, togfjalëshi “Numri i telefonit, i faksit”, zëvendësohet me togfjalëshin “Numri i telefonit”; 
v. Në pikën 9, pas togfjalëshit “veprimtarinë e këmbimit valutor”, shtohet fjala “(kambist)”; 
vi. Në pikën 10, pas fjalisë “Adresën/at elektronike të zyrës së këmbimit valutor.”, shtohet:
“_____________________________________________________________”
o) Anekset nr. 2, nr. 3 dhe nr. 4 të rregullores, shfuqizohen;
p) Përmbajtja e aneksit nr. 5 të rregullores ndryshohet, sipas përmbajtjes në aneksin 1 bashkëlidhur këtij vendimi.
q) Në aneksin nr. 6 të rregullores, togfjalëshi “(telefon dhe/ose faks, e-mail)”, zëvendësohet me togfjalëshin “(telefon, e-mail)”, si dhe hiqet togfjalëshi “dhe/ose të veprimtarisë së shërbimeve të pagesave dhe të transferimit të parave, në rastet e parashikuara dhe të lejuara nga kjo rregullore”;
r) Në aneksin nr. 7 të rregullores, hiqet togfjalëshi “dhe/ose të veprimtarisë së shërbimeve të pagesave dhe transferimit të parave, në rastet e parashikuara dhe të lejuara nga kjo rregullore”, si dhe shtohet paragrafi me përmbajtjen e mëposhtme:
“Subjekti ka detyrimin të njoftojë strukturat përkatëse të Policisë Vendore për adresën ku do të hapen zyrat, si dhe të pajiset për ambientet në të cilat do të ushtrojë veprimtarinë e tij, me dokumentin “Vërtetim sigurie”, lëshuar nga drejtoritë vendore të Policisë, siç parashikohet në nenin 13, pikat 5 dhe 6 të rregullores 48/2024 “Për kërkesat minimale të sigurisë në ambientet në të cilat kryhen veprimtaritë bankare dhe financiare”. Këto dokumente duhet të jenë të disponueshme kur Banka kryen inspektimin sipas parashikimit të pikës 4, të nenit 9 të kësaj rregulloreje.”;
s) Në aneksin nr. 9 të rregullores, togfjalëshi “aksioneri/ortaku/administratori i propozuar”, zëvendësohet me togfjalëshin “aksioneri/ortaku/pronari përfitues/administratori”, togfjalëshi “aksionerin/ortakun/administratorin e propozuar”, zëvendësohet me togfjalëshin “aksionerin/ortakun/pronarin përfitues/administratorin” dhe togfjalëshi “aksionerit/ ortakut/administratorit të propozuar”, zëvendësohet me togfjalëshin “aksionerit/ortakut/pronarit përfitues/administratorit”, si dhe shtohet paragrafi me përmbajtjen e mëposhtme:
“Shënim. Për qëllime të plotësimit të këtij formulari, lidhje familjare me një person do të konsiderohen të afërmit e ngushtë sipas përcaktimeve të nenit 4, pika 10, të ligjit nr. 9662, datë 18.12.2006, “Për bankat në Republikën e Shqipërisë”, ku përfshihen: a) fëmijët (ose të birësuarit); b) fëmijët e fëmijëve; c) bashkëshorti/ja; d) prindërit; e) vëllezërit, motrat, si dhe fëmijët e tyre; f) personat në kujdestarinë e tij.”;
t) Pas aneksit nr. 9, shtohet aneksi nr. 10, sipas përmbajtjes në aneksin 2 bashkëlidhur këtij vendimi.
2. Zyrat e këmbimit valutor, të licencuara nga Banka e Shqipërisë përpara datës së hyrjes në fuqi të këtij vendimi, marrin masat e nevojshme për të përmbushur kërkesën në lidhje me kapitalin, në përputhje me kërkesat e nenit 8 të kësaj rregulloreje, si dhe njoftojnë Bankën e Shqipërisë, brenda një periudhe një vjeçare nga hyrja në fuqi e këtij vendimi.
3. Ngarkohet Departamenti i Mbikëqyrjes, për ndjekjen e zbatimit të këtij vendimi.
4. Ngarkohen Kabineti i Guvernatorit dhe Departamenti i Kërkimeve me publikimin e këtij vendimi, përkatësisht në Fletoren Zyrtare të Republikës së Shqipërisë dhe në Buletinin Zyrtar të Bankës së Shqipërisë.
Ky vendim hyn në fuqi 15 (pesëmbëdhjetë) ditë pas botimit në Fletoren Zyrtare.
     
KRYETAR
Gent Sejko

ANEKS 1
“ANEKS NR. 5

DEKLARATE PERSONALE MBI USHTRIMIN E VEPRIMTARISE SE
KEMBIMIT VALUTOR

ADMINISTRATORI
SHOQERIA SH.P.K/SHA

Népérmjet késaj deklarate synohet rritja e métejshme e pérgjegjshmérisé sé
administratoréve né ushtrimin e funksioneve té tyre, né pérputhje té ploté me detyrimet
ligiore dhe/ose nénligjore, pér ushtrimin e veprimtarisé sé kémbimit valutor.

Uné, i/e nénshkruari/a , identifikuar népérmyjet (lloji i mjetit té
identifikimit) nr. dhe me daté léshimi , lindur
né gytetine dhe me banim né (adresa) , madhor
me zotési t& ploté pér té vepruar, si dhe né rolin e administratorit té shoqérisé
“ " sh.p./sh.a, me seli (adresa) , deklarof
nén pérgjegiésiné dhe vullnetin tim té liré se jam i ndérgjegishém dhe njohés i
pérgjegjésive, kérkesave dhe detyrimeve t¢ kuadrit ligior dhe/ose nénligjor qé
rregullojné ushtrimin e veprimtarisé sé kémbimit valutor né Republikén e Shqipérisé,
dhe né veganti té kérkesave ligjore dhe/ose nénligjore né fuqi, por pa u kufizuar vetém
né:

1. Ligjin nr. 9917, daté 19.05.2008 “Pér parandalimin e pastrimit té parave dhe
financimit té terrorizmit”, i ndryshuar, dhe aktet nénligjore té dala né zbatim té tij
dhe Ligjin nr. 157/2013 “Pér masat kundér financimit té terrorizmit”, i ndryshuar;
Ligjin nr. 112, daté 29.7.2020 “Pér regjistrin e pronaréve pérfitues”, i ndryshuar;
Ligjin Nr. 9920/2008 “Pér procedurat tatimore”, i ndryshuar;

Ligjin Nr. 25/2018 “Pér kontabilitetin dhe pasqyrat financiare”’;

Ligjin nr. 9662, daté 18.12.2006 “Pér bankat né Republikén e Shqipérisé”, i
ndryshuar;

ok N

6. Rregulloren nr. 31, daté 06.06.2007 “Pér licencimin, organizmin, veprimtariné dhe
mbikéqyrjen e zyrave té kémbimit valutor”, e ndryshuar;

7. Rregulloren nr. 48, daté 2.10.2024 “Pér kérkesat minimale té sigurisé né ambientet
né té cilat kryhen veprimtarité bankare dhe financiare”;

8. Rregulloren nr. 44, daté 10.06.2009 “Pér parandalimin e pastrimit té parave dhe
financimit té terrorizmit”, e ndryshuar.

Me respekt,

Z/Znyj.

Administrator/e i/e Shogérisé 7 Sh.p.k/Sh.a

(nénshkrim/firmé, vulé)

Shénim: Aktet e parashikuara né pikén 1 mund té gjenden né fagen zyrtare té
internetit té Agjencisé sé Inteligiencés Financiare (https://fiu.gov.al/)

Aktet e parashikuara né pikat 5 deri né 8, mund té gjenden né fagen zyrtare té
internetit t& Bankés sé Shqipérisé (www.bankofalbania.org.”

ANEKS 2
“ANEKS NR. 10
Nr. Prot. Data

Lénda: Lista e pérdoruesve té sistemit ERRS

BANKES SE SHQIPERISE
Departamentit té Operacioneve Monetare
Departamentit té Statistikave Financiare

Sheshi “Skénderbej”, nr. 1, Tirané.

Né kuadér té automatizimit té raportimit té veprimeve valutore prané Bankés sé
Shqipérisé népérmjet Sistemit Elektronik Raportues Rregullator (ERRS), zyra e

kémbimit valutor , me nr. Licence , me

adresé

kérkon hapjen e llogarisé sé pérdoruesit né kété sistem.

Personat e autorizuar nga zyra joné si pérdorues té sistemit ERRS jané si mé poshté:

1 né rolin e ngarkuesit.
(Emér mbiemér)  (adresé e-mail)

né rolin e dérguesit.

2. (Emér mbiemér) (adresé e-mail)

Duke ju falénderuar paraprakisht pér mirékuptimin dhe bashképunimin.

Me respekt

(Emér mbiemér firmé)

Vula e shogérisé”




